laion/Wikipedia-Exotic huggingface dataset:
ნეგუსი

ნეგუსი („მეფეთა მეფე“) — ეთიოპიის იმპერატორის ტიტული. არსებობდა 1975 წლამდე, მონარქიის დამხობამდე. ნეგუსი იყო სახელმწიფოს და მთავრობის მეთაური. მის ხელში იყო კონცენტრირებული საკანონმდებლო და აღმასრულებელი ხელისუფლება. წლების განმავლობაში ამ ტიტულს ატარებდნენ ეთიოპიის ფეოდალური კლასის წარმომადგენლები. იმპერატორმა მენელიკ II-მ ხელისუფლების ცენტრალიზაციის გამო აღნიშნული ტიტული მხოლოდ იმპერატორის უფლებად გამოაცხადა. 1928 წელს იმპერატორ ზაუდიტუს მმართველობის დროს ეს ტიტული მიიღო რას ტაფარი მეკონინმა, რომელიც ზაუდიტუს გარდაცვალების შემდეგ გახდა იმპერატორი ჰაილე სელასიე I-ის სახელით. ეთიოპიის იმპერატორების სია ეთიოპიის იმპერატორები RoyalArk - Ethiopia (various pages) WorldStatesmen- Ethiopia Crown Council of Ethiopia
ლეჟბადინი

ლეჟბადინი — სოფელი საქართველოში, მარნეულის მუნიციპალიტეტში (ქურთლარის თემი), მარნეულის ვაკეზე, მდინარე ხრამის მარცხენა ნაპირას. ზღვის დონიდან 300 მ სიმაღლეზე, მარნეულიდან დაშორებულია 20 კილომეტრით. 2014 წლის აღწერის მონაცემებით სოფელში ცხოვრობს 962 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 198. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ალჟირის უდაბნო

ალჟირის უდაბნო (არაბ. الصحراء الجزائرية) — უდაბნო ჩრდილოეთ აფრიკაში, წარმოადგენს საჰარის უდაბნოს ნაწილს. მისი ფართობია 3 500 000 კმ² და ალჟირის ტერიტორიაზე მდებარე მისი ნაწილი ამ ქვეყნის მთლიანი ტერიტორიის 80%-ს იკავებს. როგორც ზოგიერთ მეცნიერს მიაჩნია, ეს უდაბნო ბოლო 3 000 წლის მანძილზე დედამიწის ყველაზე მშრალი ადგილია. უდაბნოს ტერიტორიაზე სახლობდნენ უძველესი მომთაბარე ტომები, ხოლო დღეისათვის, მის სასაზღვრო რაიონებში 2,5 მლნ ადამიანი ცხოვრობს. სამხრეთ ალჟირის ტერიტორიაზე შექმნილია ეროვნული პარკი, სადაც მთათა სისტემებიცაა წარმოდგენილი, პარკი გამოირჩევა უნიკალური ეკოსისტემით, რაც გამონაკლისია მთელი უდაბნოს მასშტაბით. პრეისტორიულ ხანაში, უდაბნოს აღმოსავლეთ საზღვართან იზრდებოდა მირტისებრნი და კვიპაროზი. ალჟირის უდაბნოს ორგანული კომპონენტები ალჟირის უდაბნო - ვიდეო ჯანმრთელობაზე ზრუნვა ალჟირის უდაბნოში
ბაიუდის უდაბნო

ბაიუდის უდაბნო — უდაბნო აფრიკაში, სუდანის ტერიტორიაზე, მდებარეობს ხართუმის ჩრდილოეთით და ნუბიის უდაბნოს სამხრეთით, რომელთან ერთადაც წარმოადგენს საჰარის აღმოსავლეთ რაიონს. უდაბნო ხასიათდება შავი ბაზალტის კლდეებით, რაც უძველესი ვულკანების მოქმედების შედეგია. ფოტოები ↑ დაარქივებული ასლი. დაარქივებულია ორიგინალიდან — 2013-03-26. ციტირების თარიღი: 2011-01-31.
ეთიოპიის რეგიონები

ეთიოპია ადმინისტრაციულად იყოფა 9 რეგიონად (კილილოჩი; მხოლობითი – კილილი) და რეგიონებთან გათანაბრებულ 2 ქალაქის თვითმმართველობის ადმინისტრაციად (ასტედადერ აკაბაბივაჩი, მხოლობითი – ასტედადერ აკაბიბი). რეგიონები იყოფა ზონებად, ისინი კი თავის მხრივ ოლქებად (ვორედები). ეს 9 რეგიონი (და მათთან გათანაბრებული 2 ქალაქი) არის: ადის-აბება* აფარი ამჰარა ბენიშანგულ-გუმუზი დირე-დაუა* გამბელა ჰარარი ორომიია სომალი სამხრეთის ერების, ეროვნებების და ხალხების რეგიონი ტიგრაი ეთიოპიის რეგიონების დროშები ISO 3166-2:ET Regional maps of Ethiopia at UN-OCHA States of Ethiopia at Statoids ↑ Federal Demographic Republic of Ethiopia Central Statistical Agency – Population Projection of Ethiopia for All Regions At Wereda Level from 2014 – 2017. 2014 Population and Housing Census of Ethiopia. CSA (2014). დაარქივებულია ორიგინალიდან — 17 ოქტომბერი 2015. ციტირების თარიღი: 1 October 2014. ↑ 2011 National Statistics. დაარქივებულია ორიგინალიდან — 2015-09-23. ციტირების თარიღი: 2015-09-24. ↑ Citypopulation ↑ Geohive
დანაკილის უდაბნო

დანაკილის უდაბნო — უდაბნო აფრიკაში. მდებარეობს ეთიოპიის ჩრდილო-აღმოსავლეთ, ერიტრეის სამხრეთ და ჯიბუტის ჩრდილო-დასავლეთ ნაწილებში. უდაბნო ცნობილია იქ მცხოვრები აფარის ხალხითა და ზღვის დონიდან 100 მეტრზე მდებარე აფარის გეოლოგიური დეპრესიით. უდაბნოში მრავლადაა მარილის საბადო, ასევე ბინადრობენ ველური ბუნების წარმომადგენლები, მათ შორისაა აფრიკული გარეული ვირი. რეგიონი გამოირჩევა ვულკანების სიუხვით, რომელთა შორისაც აღსანიშნავია ერტა-ალე და დაბაჰუ. National Geographic-მა ამ რეგიონს „დედამიწის უმკაცრესი ადგილი უწოდა“. ვულკანი ერტა-ალე დანაკილის უდაბნოში ↑ http://ngm.nationalgeographic.com/ngm/0510/feature2/
ნიკოლი (ჩილელი მომღერალი)

დენის ლილიან ლავალ სოზა (დ. 19 იანვარი, 1977) — ჩილელი მომღერალი და მსახიობი, უკეთ ცნობილი მისი სასცენო სახელით ნიკოლი. საკუთარ საქმიანობას იგი, ძირითადად, სანტიაგოსა და მაიამიში ახორციელებს. ნიკოლმა კარიერა ბავშვობიდან დაიწყო. მის პირველ ალბომს Tal Vez me Estoy Enamorando ადგილობრივი წარმატება ჰქონდა და მიაღწია ოქროს სტატუსს თექვსმეტი წლის ასაკში გამოუშვა მეორე ალბომი Esperando Nada, რომლის 75 000-ზე მეტი ეგზემპლარი გაიყიდა მხოლოდ მის ქვეყანაში. 1997 წელს გამოსულმა ალბომმა Sueños en Tránsito ნიკოლი ლათინურ ამერიკას გააცნო, როგორც ჩამოყალიბებული მომღერალი. საკუთარი ჰორიზონტების გასაფართოვებლად ნიკოლი გადავიდა მექსიკაში, შემდეგ კი მაიამიში, აშშ, სადაც ის შეხვდა ბრუნო დელ გრანადოს. მან, მას შემდეგ რაც მოისმინა ნიკოლის სიმღერა, წაიყვანა იგი მადონას ლათინოამერიკულ ლეიბლში: Maverick Música. Tal vez me estoy enamorando, 1989 Esperando nada, 1994 Sueños en tránsito, 1997 Viaje infinito, 2002 APT, 2006 1989: Tal vez me estoy enamorando 1990: Qué hacer para conquistarlo Qué está pasando en mí Bicicletas (Mi vida es una bicicleta) 1991: Príncipe azul 1994: Sin gamulán 1995: Esperando nada Dame luz 1996: Extraño ser Sigo buscándote Sólo el mar 1997: Despiértame Todo lo que quiero 1998: No soy de nadie Noche (Gotas de miel) Sirenas 2002: Viaje infinito Amanecer Vida 2003: Lágrimas de sal 2004: Siempre (ft. Marciano) 2005: No me confundas 2006: Si vienes por mí 2007: Veneno Culpables 2008: El camino 2009: Hoy Arráncame la vida (Atrévete a salvarme) ოფიციალური საიტი დაარქივებული 2010-12-22 საიტზე Wayback Machine. ოფიციალური MySpace პერსონალური ბლოგი დაარქივებული 2011-07-08 საიტზე Wayback Machine.
ნატალი იმბრულია

ნატალი ჯეინ იმბრულია (ინგლ. Natalie Jane Imbruglia; /ɪmˈbruːliə/; დ. 4 თებერვალი 1975) — ავსტრალიელი მომღერალი, ფოტომოდელი და მსახიობი. 1990-იანი წლების დასაწყისში იმბრულია ცნობილი გახდა ბეთ ბრენანის როლით ავსტრალიურ სერიალში „მეზობლები“. სამი წლის შემდეგ მან დატოვა ეს გადაცემა. დაიწყო მისი მუსიკალური კარიერა, რომელმაც წარმატება იქონია პირველივე მცდელობით, სინგლით „Torn“ (1997). იგი მსოფლიო მასშტაბით 6 მილიონი ასლის ოდენობით გაიყიდა. მოგვიანებით გამოცემული ორი ალბომი White Lilies Island (2001) და Counting Down the Days (2005) ნაკლებად პოპულარული აღმოჩნდა, ვიდრე 1997 წლის Left Of The Middle. თუმცა ამავე დროს Counting Down the Days ნატალის კარიერაში ბრიტანეთში ჩარტის სათავეებში მოხვედრილ რიგით პირველ ალბომად იქცა. მეოთხე სტუდიური ალბომი Come to Life ნატალიმ 2009 წლის 2 ოქტომბერს გამოსცა. ამ ჩანაწერს განსაკუთრებული ინტერესი არ გამოუწვევია. ბრიტანეთში დისკი არ გამოცემულა. ამასთან, ნატალი შოუს The X Factor ავსტრალიურ ვერსიაში ჟიურის წევრად დაინიშნა. 2015 წელს მან გამოუშვა ალბომი Male. ნატალი ცნობილია ორი კინოროლითაც. ესენია 2003 წლის „ჯონი ინგლიში„ (ლორნა კემპბელი) და 2009 წლის „საზამთროდ დახურულია“ (ელის სილვერსტონი). 1997 წლიდან დღემდე გაყიდული აქვს 10 მილიონი ჩანაწერი და მიღებული აქვს რამდენიმე ჯილდო, მათ შორისაა 8 ARIA Awards, ორი Brit Awards, ერთი ბილბორდის მუსიკალური ჯილდო და გრემის სამი ნომინაცია. მთავარი სტატია: ნატალი იმბრულიას დისკოგრაფია. Left of the Middle (1997) White Lilies Island (2001) Counting Down the Days (2005) Come to Life (2009) Male (2015) ვიკისაწყობში არის გვერდი თემაზე: ნატალი იმბრულია ოფიციალური საიტი ნატალი იმბრულია კინოფილმების ინტერნეტ-მონაცემთა ბაზაში Natalie Imbruglia Online დაარქივებული 2011-04-30 საიტზე Wayback Machine. ↑ „Happy Birthday: Natalie Imbruglia, 38“. The Times. 4 თებერვალი, 2013. ციტირების თარიღი: 12 ოქტომბერი, 2018. შეამოწმეთ თარიღის პარამეტრი |accessdate= და |date=-ში (დახმარება) ↑ Deutsche Nationalbibliothek Record #135084059 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ „Emotional ties with actress and singer Natalie Imbruglia“. Mail Online. ციტირების თარიღი: 4 თებერვალი, 2018. შეამოწმეთ თარიღის პარამეტრი |access-date=-ში (დახმარება) ↑ Imburglia Begins Post - "Torn" Career[მკვდარი ბმული] Billboard 8 February 2002, Retrieved on 15 April Song Thorne by bernard hallez From belgium 2017 ↑ Johnny English (2003). Box Office Mojo. ციტირების თარიღი: 17 აპრილი, 2011. ↑ Closed for Winter[მკვდარი ბმული] IMDb Retrieved on 15 April 2017 ↑ ARIA Award of 1998[მკვდარი ბმული] Aria Awards Retrieved on 15 April 2017 ↑ BRIT Award of 1999 დაარქივებული 2019-06-26 საიტზე Wayback Machine. Brit Awards Retrieved on 15 April 2017
Der Telefon Anruf

„Der Telefon Anruf“ — ელექტრონული მუსიკის ჟანრის კომპოზიცია და სინგლი, გამოცემული ჯგუფ Kraftwerk-ის მიერ 1986 წელს. შეტანილია ჯგუფის ალბომში Electric Café. სიმღერა ასევე გამოიცა ინგლისურენოვანი სინგლის, „The Telephone Call“ სახით, 1987 წელს. ორი კვირის მანძილზე იგი საცეკვაო მუსიკის ჩარტის #1 პოზიციაზე იმყოფებოდა. ბრიტანეთში მისი მაქსიმალური ადგილი ჩარტში #89 იყო. ეს არის ჯგუფის ერთადერთი სიმღერა, რომელშიც კარლ ბარტოსის ვოკალი ჟღერს. Der Telefon Anruf (რემიქსი) - 8:12 House Phone - 4:54 The Telephone Call (რემიქსი) - 3:49 Der Telefon Anruf საიტზე Discogs
ტომაშეთი

ტომაშეთი — სოფელი საქართველოში, აჭარის ავტონომიური რესპუბლიკის შუახევის მუნიციპალიტეტში, შუბანის თემში. სოფლის მიდამოებში გოგირდწყალბადიანი თერმული წყლებია, რომელთა ტემპერატურა 30 °C-ს აღწევს. 2014 წლის აღწერის მონაცემებით სოფელში ცხოვრობს 124 კაცი. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ pop-stat.mashke.org — საქართველოს დასახლებული პუნქტების მოსახლეობა. დაარქივებულია ორიგინალიდან — 2012-04-19. ციტირების თარიღი: 2011-02-01. ↑ საქართველოს სტატისტიკის სახელმწიფო დეპარტამენტი — სოფლების მოსახლეობა 2002 წელი. დაარქივებულია ორიგინალიდან — 2013-09-19. ციტირების თარიღი: 2016-06-11.
გასტონ ბუაჩიძე

გასტონ სერგოს ძე ბუაჩიძე (დ. 21 ოქტომბერი, 1935, თბილისი — გ. 13 ივლისი, 2022) — მწერალი, მთარგმნელი, ლიტერატურადმცოდნე. წერდა ქართულ და ფრანგულ ენებზე. ბუაჩიძე დაიბადა თბილისში. მამამისი იყო ქართველი, ხოლო დედა ფრანგი. დედა 1934 წელს საბჭოთა კავშირში ჩამოსვლამდე ცხოვრობდა საფრანგეთში. ბუაჩიძემ 1958 წელს დაამთავრა ლვოვის უნივერსიტეტის (უკრაინის საბჭოთა რესპუბლიკა), ფრანგული ენისა და ლიტერატურის სპეციალობით. 1960 წლიდან 1990 წლამდე იყო თბილისის სახელმწიფო უნივერსიტეტის ფრანგული ლიტერატურის პროფესორი და 1991 წლიდან 2001 წლამდე ნანტის უნივერსიტეტის, შედარებითი ლიტერატურის სწავლების ასოცირებული პროფესორი. ის თარგმნიდა ქართულ ლიტერატურას ფრანგულად და პირიქით. მისი კვლევების ძირითადი თემა იყო ქართული და ფრანგული ლიტერატურის კონტაქტები. ის იყო თბილისის და ნანტის დაძმობილების ინიციატორი, ასევე ნანტის ხელოვნების მუზეუმში ფიროსმანის ნამუშევრების 1999 წლის გამოფენის ორგანიზატორი. გასტონ ბუაჩიძე — საქართველოს ბიოგრაფიული ლექსიკონი Le Chevalier à la peau de panthère (Roman de chevalerie en vers) de Chota Roustavéli - ვეფხისტყაოსანის - გასტონ ბუაჩიძესეული თარგმანი. ↑ 1.0 1.1 1.2 1.3 Fichier des personnes décédées <a href="https://wikidata.org/wiki/Track:Q80900474"></a> ↑ http://www.theses.fr/1995PA030110 ↑ „„ადამიანი, რომელსაც ორი სამშობლო ჰქონდა - საქართველო და საფრანგეთი“ - გასტონ ბუაჩიძე გარდაიცვალა“. kvira.ge. 13 ივლისი, 2022. ციტირების თარიღი: 14 ივლისი, 2022. შეამოწმეთ თარიღის პარამეტრი |access-date= და |date=-ში (დახმარება) ↑ თარგმანების უმეტესობა UNESCO-ს მხარდაჭერით UNESCO-ს გამორჩეული ნაწარმოებების კოლექციას ფარგლებში განხორციელდა. UNSECO-ს ისტორიული კოლექცია. ↑ ვიზიტორები დამეგობრებული ქალაქიდან. დაარქივებული 2011-07-25 საიტზე Wayback Machine. თბილისის მუნიციპალიტეტის პორტალი. 19 აპრილი, 2008 წელი
მენგისთუ ჰაილე მარიამი

მენგისთუ ჰაილე მარიამი (ინგლ. Mengistu Haile Mariam დ. 21 მაისი, 1937) – ეთიოპიის სამხედრო და პოლიტიკური მოღვაწე, ვიცე-პოლკოვნიკი (1976). ეთიოპიის რევოლუციის ერთ-ერთი ლიდერი. ეთიოპიის პრეზიდენტი 1987–1991 წწ. თანამდებობა ეკავა 1987 წლის 10 სექტემბრიდან, 1991 წლის 21 მაისამდე. სწავლობდა აშშ-ში. მაიორის წოდების მიღების შემდეგ გადატრიალება მოაწყო და 1974 წელს ტახტიდან ჩამოაგდო იმპერატორი ჰაილე სელასიე I, რომელიც მომდევნო წელს მისივე ბრძანებით გაგუდეს. ამავე წლის ნოემბერში მოაკვლევინა დროებითი სამხედრო ადმინისტრაციული საბჭოს თავმჯდომარე და იმპერიული მმართველობის 60 ლიდერი. 1977 წელს მკვლელობების სერიის შემდეგ ხელისუფლების სათავეში მოექცა და დაიწყო „წითელი ტერორის“ კამპანია, რომელიც მიზნად ისახავდა კუბელი და საბჭოელი ჯარისკაცების დახმარებით სომალურენოვანი რეგიონებიდან სომალელების განდევნას. 1984 წელს დააფუძნა ეთიოპიის მუშათა პარტია. დაწერა ახალი კონსტიტუცია და 1987 წელს ეთიოპიის პარლამენტის მიერ არჩეულ იქნა ქვეყნის პრეზიდენტად. მას შემდეგ რაც დაიშალა სსრკ და ქვეყანას მოაკლდა საბჭოური დახმარება, გაიქცა ქვეყნიდან და თავი შეაფარა ზიმბაბვეს. ნაიჯელ ქოთორნი, ისტორიის 100 ყველაზე სასტიკი დესპოტი და დიქტატორი, თბ., 2011 "Mengistu defends Red Terror", BBC, 28 დეკემბერი 1999. "A U.S. Strategy to Foster Human Rights in Ethiopia" დაარქივებული 2006-08-23 საიტზე Wayback Machine. , by Michael Johns, Heritage Foundation Backgrounder # 692, 23 თებერვალი 1989. "Ethiopian Dictator Mengistu Haile Mariam", Human Rights Watch, 29 ნოემბერი 1999. The Trial of Derg. Reuters, 2007 (on YouTube)
ტესფაიე გებრე კიდანი

ტესფაიე გებრე კიდანი (ინგლ. Tesfaye Gebre Kidan დ. ივლისი, 1937 — გ. 2 ივნისი, 2004) — ეთიოპიის სახელმწიფო და პოლიტიკური მოღვაწე. ეთიოპიის პრეზიდენტი 1991 წელს. თანამდებობა ეკავა 1991 წლის 21 მაისიდან, 1991 წლის 28 მაისამდე. "Ethiopia: Rebels Take Charge" დაარქივებული 2010-11-30 საიტზე Wayback Machine.
მელეს ზენავი

მელეს ზენავი (ინგლ. Meles Zenawi Asres; დ. 8 მაისი, 1955 — გ. 20 აგვისტო, 2012) — ეთიოპიის სახელმწიფო და პოლიტიკური მოღვაწე. ეთიოპიის პრეზიდენტი 1991–1995 წლებში. თანამდებობა ეკავა 1991 წლის 28 მაისიდან, 1995 წლის 22 აგვისტომდე. ეთიოპიის პრემიერ-მინისტრი 1995–2012 წლებში. მელეს ზენავის ბიოგრაფია
გირმა უოლდ-გიორგის ლუჩა

გირმა უოლდ-გიორგის ლუჩა (ინგლ. Girma Wolde-Giorgis Lucha, ამჰ. ግርማ ወልደ ጊዮርጊስ; დ. 28 დეკემბერი, 1923 (ან 1924), ადის-აბება, ეთიოპია — გ. 15 დეკემბერი, 2018, იქვე) – ეთიოპიის სახელმწიფო და პოლიტიკური მოღვაწე. ეთიოპიის პრეზიდენტი 2001 წლის 8 ოქტომბრიდან 2013 წლის 7 ოქტომბრამდე. ეკუთვნის ორომოს ეთნიკურ ჯგუფს. იმპერიის პერიოდში მსახურობდა სამხედრო ავიაციაში. 1961 წლიდან პარლამენტის წევრია, გარკვეული პერიოდის მანძილზე ეკავა სპიკერის თანამდებობა. მუშაობდა რამდენიმე საერთაშორისო ორგანიზაციაში. მენგისთუ ჰაილე მარიამის დიქტატურის პერიოდში მსახურობდა ერიტრეის წითელ ჯვარში. 2000 წელს აირჩიეს ეთიოპიის პარლამენტის წევრად. იტალიურის, ინგლისურის, ფრანგულისა და ამჰარულის გარდა საუბრობდა რამდენიმე ადგილობრივ ენაზე. გარდაიცვალა 2018 წლის 15 ოქტომბერს, 94 წლის ასაკში, დაბადების დღემდე 13 დღით ადრე. გირმა უოლდ-გიორგის ლუჩას ბიოგრაფია (ინგლისურად) დაარქივებული 2017-02-16 საიტზე Wayback Machine. ↑ Former Ethiopian president Girma Woldegiorgis dies en. ციტირების თარიღი: 2018-12-15
წანერის მყინვარი

წანერის მყინვარი — ჯერ კიდევ 1960 წელს ხეობის რთული ტიპის მყინვარს წარმოადგენდა. იგი შედგებოდა ორი ნაკადისაგან, რომლებიც დღესაც ერთმანეთისაგან დამოუკიდებელი ფირნის ველებიდან ეშვებიან. ჩრდილოეთი წანერი სამხრეთი წანერი ტიელიძე, ლევან, საქართველოს მყინვარები. გამომცემლობა „კოლორი“, თბ., 2014; ხაზარაძე რ., ქართული საბჭოთა ენციკლოპედია, ტ. 11, თბ., 1987. — გვ. 290.
ტვიბერი

ტვიბერი — მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ კალთაზე, მდინარე ენგურის მარჯვენა შენაკადის — მულხრას აუზში. სიგრძე 9,5 კმ, ფართობი 24,7 კმ². მყინვარის ენის სიმაღლეა ზღვის დონიდან 2150 მ. ტვიბერი ხეობის ტიპის პოლისინთეზური მყინვარია. აქვს მრავალი შენაკადი: ლასხედარი, ირითი, ასმაში, თოთი, სერი და სხვა. მთავარ ტოტს სათავეში ეწოდება ლიჭადი, შუაში — ძინალი, ქვემოთ — ტვიბერი. ზედაპირის უმეტესი ნაწილი დაფარულია მორენული მასალით. საზრდოობს მწვერვალების კულაკთაუს, ბაშილის, თოთის, სვეტღარის, ასმაშისა და ბანგურიანის კალთებიდან ჩამონადენი მყინვარული ნაკადებით და თოვლის ზვავებით. მყინვარიდან გამოდის მდინარე ტვიბერი (მულხრის მარჯვენა შენაკადი). მყინვარი ასიოდე წლის წინ რამდენიმე მყინვარული ნაკადისგან შედგებოდა და უდიდესი იყო კავკასიაში. მყინვარის ენა ინტენსიურად იხევს უკან, რასაც ხეობის რთული ტიპის მყინვარის დაშლა მოჰყვა. ხაზარაძე რ., ქართული საბჭოთა ენციკლოპედია, ტ. 9, თბ., 1985. — გვ. 710.
Twitter

Twitter, ამჟამად რებრენდინგის პროცესში X — საიტი, რომელსაც ფლობს X Corp., Twitter Inc.-ის მემკვიდრე. იგი მოიცავს სოციალური ქსელისა და მიკრობლოგინგის სერვისებს. მომხმარებლებს შეუძლიათ გაგზავნონ და წაიკითხონ შეტყობინებები — „ტვიტები“ (tweets). ტვიტი არის 280-ამდე (ან 140-მდე — ჩინური, იაპონური და კორეული დამწერლობებისთვის; ასევე, 2017 წლამდე — ყველა დამწერლობისთვის) სიმბოლოსგან შემდგარი ტექსტური პოსტი, რომელიც მომხმარებლის გვერდზე ჩანს. მომხმარებლებს შეუძლიათ მიიღონ და გაგზავნონ ტვიტები ტვიტერის ვებგვერდის, თავსებადი გარე აპლიკაციების, ან მოკლეტექსტური შეტყობინების სერვისის მეშვეობით. ვებსაიტის მთავარი ოფისი მდებარეობს სან-ფრანცისკოში, კალიფორნიის შტატში. ტვიტერს ოფისები და სერვერები აქვს აგრეთვე სან-ანტონიოსა და ბოსტონში. 2006 წლიდან ტვიტერმა მოიპოვა მსოფლიო პოპულარობა. დღესდღეობით მას ჰყავს დაახლოებით 190 მილიონი მომხმარებელი და ყოველდღიურად აგენერირებს 65 მილიონ შეტყობინებას. ზოგჯერ მას „ინტერნეტის SMS“-ს უწოდებენ. Fitton, Laura (2009). Twitter for Dummies. Hoboken, NJ: Wiley Publishing. ISBN 9780470479919.  Twitter Search. Available at: https://support.twitter.com/articles/132700-using-twitter-search ოფიციალური საიტი ↑ http://bits.blogs.nytimes.com/2009/07/15/hacker-exposes-private-twitter-documents/?hpw. ↑ Using Twitter With Your Phone. Twitter Support. დაარქივებულია ორიგინალიდან — 2010-03-15. ციტატა: „We currently support 2-way (sending and receiving) Twitter SMS via short codes and 1-way (sending only) via long codes.“ ციტირების თარიღი: 2010-06-01. ↑ twitter.com - Quantcast Audience Profile. Quantcast.com. ციტირების თარიღი: 2010-10-30. ↑ D'Monte, Leslie. (April 29, 2009) Swine flu's tweet tweet causes online flutter. Business Standard. ციტატა: „Also known as the 'SMS of the internet', Twitter is a free social networking and micro-blogging service“ ციტირების თარიღი: May 28, 2009.
რას-დაშანი

რას-დაშანი (ამჰ. ራስ ደጀን) — ეთიოპიისა და ეთიოპიის მთიანეთის უმაღლესი მწვერვალი. მდებარეობს მთიანეთის ჩრდილოეთ ნაწილში, ამჰარის რეგიონში, ქალაქ გონდერთან ახლოს. სიმაღლე — 4550 მეტრი. წარმოადგენს სიმენის ეროვნული პარკის ნაწილს. მთაზე პირველი ასვლა მოეწყო 1841 წელს ფრანგი ოფიცრების — ფერეს და გალინიეს მიერ. Detailed trip report დაარქივებული 2009-10-28 საიტზე Wayback Machine. Ras Dashen on Peakware დაარქივებული 2011-05-14 საიტზე Wayback Machine. Elevation misquotes
აფარის რეგიონი

აფარის რეგიონი (ამჰ. አፋር) — ეთიოპიის რეგიონი. მისი ახალი დედაქალაქია სემერა. მოსახლეობა — 1 678 000 ადამიანი (2014 წელი), ფართობი — 72 052,78 კმ². მისი ძირითადი მოსახლეობაა აფარელები. აფარის ველი — დანაკილის ტექტონიკური ქვაბულია, რომელიც მდებარეობს ეთიოპიის მთიანეთის ჩრდილო-აღმოსავლეთით. აფარის ველი დედამიწაზე ერთ-ერთი ყველაზე უფრო ცხელი ადგილია. აფარის ველის საშუალო მინიმალური ტემპერატურა შეადგენს +25 °C-ს, მაქსიმალური +35 °C-ს. აფარის ველის ქვიანი ბაზალტური დანაკილის უდაბნო წლის დიდი ნაწილის განმავლობაში გამოიყურება თითქმის უსიცოცხლოდ და წელიწადში მხოლოდ სულ რამდენიმე კვირის განმავლობაში ცოცხლდება იალღუნის სიმწვანით და სხვა სიმშრალის მოყვარული მცენარეულობით. ნალექები მოდის დაახლოებით 200 მმ წელიწადში. აფარის ველი ჩამოყალიბდა 1,5-2 მილიონი წლის წინ (მეოთხეული სისტემის პერიოდის დასაწყისი), როდესაც ეთიოპიის მთიანეთის ამოწევა თითქმის შეწყდა. ჩრდილოეთით ქვაბული ეშვება ზღვის დონეზე დაბლა 116 მეტრზე (ასალეს ტბა) და 153 მეტრით — აღმოსავლეთში. ქვაბულის ნაპირებში ამოწეულია ვულკანები, რომელთაგან ზოგიერთი მათგანი მოქმედია — ისეთები, როგორებიცაა ალუ, გაბული, ამუნა, დაბაჰუ და ადუა. 2007 წლის მონაცემებით რეგიონის მოსახლეობა შეადგენს 1 411 092 ადამიანს. ქალაქის მოსახლეობა შეადგენს 13,4 %-ს (188 723 ადამიანი). მოსახლეობის საშუალო სიმჭიდროვეა — 19,58 ად./კმ². ეთნიკური ჯგუფების შემადგენლობა: აფარელები — 90,03 %; ამჰარები — 5,22 %; არგობელები — 1,55 %; ტიგრაი — 1,15 %; ორომოები — 0,61 %. მოსახლეობის 95,3 % მუსულმანია; 3,9 % — ქრისტიანი-მონოფიზიტია; 0,7 % — პროტესტანტია; 0,1 % — კათოლიკე. 1997 წლის აღწერის მონაცემებით რეგიონის მოსახლეობა შეადგენდა 1 106 383 ადამიანს, ხოლო ქალაქის მოსახლეობა სულ 7,76 %-ს. რეგიონში სჭარბობს შემდეგი ძირითადი ენები: აფარული ენა — 90,8 %, ამჰარული ენა — 6,68 %, ტიგრინიული ენა — 0,74 %, ორომოს ენა — 0,68 %. 2004 წლის მონაცემებით, რეგიონის მოსახლეობის მხოლოდ 48,57 %-ს აქვს შესაძლებლობა ისარგებლოს სუფთა სასმელი წყლით: აქედან 78,11 % ქალაქის მაცხოვრებელია; 26,89 % — სოფლის. განათლების დონე შეადგენს 27 %-ს მამაკაცებისთვის და 15,6 %-ს ქალებისათვის. ბავშვთა სიკვდილიანობა შეადგენს 61 ბავშვს 1000 დაბადებულიდან (რაც, ქვეყნის საშუალოზე მაჩვენებელზე დაბალია — 77 ბავშვი 1000 დაბადებულზე). ცხოვრების დონე საკმაოდ დაბალია. ადმინისტრაციული ზონა 1 (Administrative Zone 1) ადმინისტრაციული ზონა 2 (Administrative Zone 2) ადმინისტრაციული ზონა 3 (Administrative Zone 3) ადმინისტრაციული ზონა 4 (Administrative Zone 4) ადმინისტრაციული ზონა 5 (Administrative Zone 5) ეთიოპიის რეგიონები http://www.ocha-eth.org/Maps/downloadables/AFAR.pdf http://www.dppc.gov.et/downloadable/map/administrative/Atlas_Afar.pdf დაარქივებული 2007-09-27 საიტზე Wayback Machine. http://danakil.ethiopia.free.fr/ http://www.volcanodiscovery.com/volcano-tours/index.php?id=1514 http://www.see.leeds.ac.uk/afar http://www.irinnews.org/Report.aspx?ReportId=32048 ↑ Federal Demographic Republic of Ethiopia Central Statistical Agency – Population Projection of Ethiopia for All Regions At Wereda Level from 2014 – 2017. 2014 Population and Housing Census of Ethiopia. CSA (2014). დაარქივებულია ორიგინალიდან — 17 ოქტომბერი 2015. ციტირების თარიღი: 1 October 2014. ↑ 2011 National Statistics. დაარქივებულია ორიგინალიდან — 2015-09-23. ციტირების თარიღი: 2015-10-02.
ლიეტუვის ეროვნული დრამის თეატრი

ლიეტუვის ეროვნული დრამის თეატრი (ლიეტ. Lietuvos nacionalinis dramos teatras) – დრამის თეატრი ლიეტუვის დედაქალაქ ვილნიუსში. დაფუძნდა 1940 წლის 6 ოქტომბერს. ამჟამინდელი სახელი თეატრს 1998 წელს ეწოდა, მანამდე ცნობილი იყო „აკადემიური“ თეატრის სახელწოდებით. ოფიციალური საიტი. (ლიეტუვური, ინგლისური)
ბენიშანგულ-გუმუზის რეგიონი

ბენიშანგულ-გუმუზის რეგიონი (ამჰარული:ቤንሻንጉል-ጉምዝ) — ეთიოპიის რეგიონი, ადრე ცნობილი როგორც რეგიონი 6. იგი ესაზღვრება სუდანს და სამხრეთ სუდანს. მისი დედაქალაქია — ქალაქი ასოსა. მოსახლეობა — 975 998 ადამიანი (2014 წელი), ფართობი — 50 698,68 კმ². 2007 წლის მონაცემებით რეგიონის მოსახლეობა შეადგენს 670 847 ადამიანს, ქალაქის მოსახლეობა შეადგენს  — 14,6 %-ს. მოსახლეობის საშუალო სიმჭიდროვეა — 13,23 ად./კმ². რეგიონში აღრიცხულია 985 654 ცალკეული მეურნეობა. ეთნიკური შემადგენლობა: ბერტა — 25,41 %, ამჰარები — 21,69 %, გუმუზი — 20,88 %, ორომოები — 13,55 %, შინაშა — 7,73 %, ავი — 4,22 %. ძირითადი ენებია — ბერტა — 25,15 %, ამჰარული — 22,46 %, გუმუზი — 20,59 %, ორომოს ენა — 17,69 %, შინაშა — 4,58 % და ავი — 4,01 %. მუსულმანები შეადგენენ რეგიონის მთლიანი მოსახლეობის 45,4 %-ს; მართლმადიდებელი ქრისტიანები — 33 %-ს; პროტესტანტები — 13,5 %-ს; მოსახლეობის დაახლოებით 7,1 % მიეკუთვნება ტრადიციულ აფრიკულ რელიგიებს. 1994 წლის აღწერის მონაცემებით მოსახლეობის რაოდენობა შეადგენდა 460 459 ადამიანს. CSA-ს 2004 წლის მონაცემებით, მოსახლეობის მხოლოდ დაახლოებით 27,23 %-ს აქვს შესაძლებლობა ისარგებლოს სუფთა სასმელი წყლით (22,35 % სოფლებში და 58,53 % ქალაქებში). განათლების დონე შეადგენს 47,4 %-ს მამაკაცებისთვის და 23,2 %-ს ქალებისთვის. ბავშვთა სიკვდილიანობა შეადგენს 84 ბავშვს 1000 დაბადებულიდან (რაც, ქვეყნის საშუალოზე მაჩვენებელზე მაღალია — 77 ბავშვი 1000 დაბადებულზე). ასოსა კამაში მეტეკელი ეთიოპიის რეგიონები ბენიშანგულ-გუმუზის რეგიონის რუკა UN-OCHA ბენიშანგულ-გუმუზის რეგიონის რუკა DPPA დაარქივებული 2007-09-27 საიტზე Wayback Machine. ფედერაციის სახლი დაარქივებული 2005-03-24 საიტზე Wayback Machine. ეთიოპიის მთავრობის წევრთა სია ↑ Federal Demographic Republic of Ethiopia Central Statistical Agency – Population Projection of Ethiopia for All Regions At Wereda Level from 2014 – 2017. 2014 Population and Housing Census of Ethiopia. CSA (2014). დაარქივებულია ორიგინალიდან — 17 ოქტომბერი 2015. ციტირების თარიღი: 1 October 2014. ↑ 2011 National Statistics. დაარქივებულია ორიგინალიდან — 2015-09-23. ციტირების თარიღი: 2015-10-03.